| 08. februar 2022 |
| --- |
| Sagsnummer  2021-0406499  Dokumentnummer  2021-0406499-11  Sagsbehandler  Johan Kehler  Bo Gareth Calvin Johansen |
| Center for Drift, Tilsyn og Jura  Bernstorffsgade 17  1577 København V  EAN-nummer  5798009710178 |

| Center for Drift, Tilsyn og Jura  Beskæftigelses- og Integrationsforvaltningen |
| --- |
|  |

# Spørgeskema for uddannelsesinstitutioner

Følgende er løst strukturerede spørgsmål til brug for udarbejdelse af udbudsmaterialer til udbud af erhvervsrettede opkvalificeringskurser indenfor det digitale område jf. Beskæftigelses- og Integrationsudvalgets beslutning den 13. december 2021.

Der vil som led i markedsdialogen bl.a. blive tilbudt møder af Jobcenter København (Ordregiver) med udvalgte kendte potentielle tilbudsgivere på markedet mhp. besvarelse af en række løst strukturerede spørgsmål.

Hvis man ønsker at bidrage til udarbejdelsen af udbudsmaterialet, er enhver meget velkommen til at besvare spørgsmålene, helt eller delvis, og/eller kontakte Ordregiver mhp. et møde om udbuddet.

Evt. skriftlige besvarelser på et spørgeskema bedes afgives, så det i videst muligt omfang kan offentliggøres på hjemmesiden for udbuddet: [Information om kommende udbud af erhvervsrettede opkvalificeringskurser inden for det digitale område | Københavns Kommunes hjemmeside (kk.dk)](https://www.kk.dk/erhverv/indkoeb-og-udbud/informationer-til-leverandoerer/leverandoer-til-beskaeftigelsesindsatsen/information-om-kommende-udbud-af-erhvervsrettede-opkvalificeringskurser-inden-for-det-digitale)

Ligeledes vil referater fra møder med potentielle leverandører og andre interessenter blive offentliggjort på hjemmesiden.

Hvis der er elementer i bevarelse af spørgeskemaet og/eller fra referat, der ikke ønskes offentliggjort, fx fordi der er tale om oplysninger af væsentlig økonomisk betydning (værdidata) fra potentiel Tilbudsgiver, bedes det tydeligt angivet, når dette er tilfældet, fx ved at farvemarkere den pågældende tekst. Der gøres opmærksom på, at Ordregiver uagtet ønske herom, kan blive pålagt at offentliggøre alt materialet af relevant myndighed m.v.

Følgende spørgeskema er for leverandører af kurser, der giver ECTS point, dvs. kurser, der udbydes af godkendte uddannelsesinstitutioner, evt. via underleverandører / private partnere, bl.a. via den nationale positivliste eller den regionale positivliste.

Potentielle tilbudsgivere/interessenter bør melde deres interesse på den offentliggjorte forhåndsmeddelelse via Mercell.dk (se ovenstående hjemmeside) og kommunikation bør så vidt muligt foregå via Mercell.

Ordregiver afholder som udgangspunkt bilaterale møder i perioden februar til medio marts 2022.

**Spørgsmål**

**Indtægtsdækket virksomhed (IDV)**

* I sælger kurser til ledige borgere som indtægtsdækket virksomhed, fx jf. § 4 i bekendtgørelse af lov om åben uddannelse (erhvervsrettet voksenuddannelse) m.v. / LBK nr. 609 af 28.05.2019?
* Sker prisfastsættelsen for et af jeres kurser alene efter lovgivning, instrukser, fx revisionsinstrukser, etc. fra Staten? Eller er det et rent aftaleforhold på markedet? Eller er der tale om blandinger heraf, fx krav fra Statens side om at det skal sandsynliggøres at I ikke lider tab ved salg af kurset?
* Er der i øvrigt forhold ift. en uddannelsesinstitutions indtægtsdækket virksomhed som Ordregiver skal være særlig OBS på?

**Brug af andre aktører / underleverandører til levering af kurser**

* Bruger I underleverandører til levering af kurser, og hvad er de primære årsager til at I bruger underleverandører?
* Bruger I flere forskellige underleverandører, herunder til de samme kurser?
* Indgår I konsortiedannelser med private partnere til levering af kurser?

*Hvis I anvender underleverandører / konsortiedannelser til levering af kurser*

* Hvordan sikrer I, at underleverandører / private partnere opfylder Uddannelses- og Forskningsministeriets krav til en uddannelses indhold, kvalitet m.v.?
* Hvordan foretages eksaminer af borgere, der deltager på et kursus leveret af underleverandør/partnere?
* Skal der foreligge omkostningskalkulation ift. konkret IDV fra uddannelsesinstitutionen, hvis man forestiller sig at der indgås aftale med en underleverandør om udførelsen af IDV-kurser og at denne påtager sig risikoen for evt. underskud ved kurserne?

**Gennemførelse af kurser m.v.**

*Holdstørrelser*

* Har I krav til minimumsantal deltagere før gennemførelse af et kursusforløb?
* Er der forskel på krav afhængig af type forløb? Herunder ift. forløb der foregår digitalt/online hhv. delvis digitalt/online?
* Hvad er jeres anbefalinger ift. optimal holdstørrelse i vægtningen mellem hensynet til kursisternes læring/udbytte og jeres økonomi? (både ved fysiske kurser, online-kurser og kombinationer heraf)

*Aflysningsregler*

I dag har Ordregiver fx en aftale om korte opkvalificeringskurser op til 70 deltagere (med aflysningsmulighed for leverandøren ved 35 eller derunder 10 hverdage før startdato). På samme lignende måde har vi for kurser med mindre antal maksimale deltagere (og minimum for gennemførelse).

* Hvordan forholder i jer til krav om evt. garanti for gennemførelse uanset tilmeldte?
* Har I et ønske om aflysningsregler (herunder hvor lang tid før startdato), hvis ikke der er tilmeldt et minimum af deltagere til et kursus?

*Brug af digital undervisning*

* Hvad er jeres erfaringer med digital undervisning af ledige borgere under corona?
* Hvad er jeres anbefalinger ift. brug af digital undervisning i tilrettelæggelsen af kursusforløb fremover? Hvilken tilrettelæggelse foretrækker jeres ledige kursister typisk?
* Hvad er optimal holdstørrelse ved online-kurser (her kan der jo potentielt være rigtige mange tilmeldt kurset, da lokalestørrelse ikke sætter begrænsning)? Er der forhold i tilrettelæggelsen af online-kurser, som Ordregiver skal være særlige opmærksomme på?

*Supplerende krav mht. indhold*

* Har I erfaring med kursusforløb, der er kombineret med udarbejdelse af CV? Og hvis ja – hvilke?
* Har I erfaring med kursusforløb, der er kombineret med virksomhedspraktik, enten forud, under og/eller efter et kursusforløb? Og hvis ja – hvilke?
* Har I erfaring med at kombinere et kursusforløb, der giver ECTS-point med andre former for markedsgodkendte kompetencer, fx IT-certificeringer? Og hvis ja – hvilke certificeringer?
* Er der særlige forhold vedr. certificeringer, som ordregiver skal være særlig opmærksom på?
* Har i erfaring med parallelt med kursus at formidle kursuskandidater til konkrete virksomheder/ledige stillinger indenfor de brancher/stillinger, som kurset opkvalificerer til?

*Aktivitetstimer (konfrontationstimer)*

* Korte erhvervsrettede kurser er typisk fuldtidskurser (ift. borgerens anvendelse af tid på kurset). Hvad anbefaler i / er nødvendigt af aktivitetstimer (konfrontationstimer med underviser(e)) pr. uge ved hhv. fysiske kurser, online-kurser, kombination af online / fysiske kurser?
* Er der dog nogle særlige forhold Ordregiver skal være opmærksomme på ift. antal konfrontationstimer og/eller er der regler på uddannelsesinstitutionernes område, der regulerer antal timer på et kursus til ledige, som uddannelsesinstitutionen udbyder?

*Lokaler*

* Ved kursusforløb med krav om fysisk tilstedeværelse, helt eller delvist. Hvordan forholder I jer til et evt. krav om at jeres undervisningslokaler skal være beliggende i København eller Frederiksberg kommuner?

**Målgrupper for kursusforløb**

* Er det muligt at tilrettelægge kurser, der er tilrettelagt ift., udsatte borgere, fx mindre hold, særlige krav mht. undervisningens tilrettelæggelse, dobbeltlærer etc., men som uændret giver ECTS-point?

**Betaling**

*Betalingsforhold*

* Hvordan foregår betaling for en ledig borger på et kursus i dag typisk?
* Ordregiver bestiller og betaler generelt Leverandører af kurser / tilbud over Jobcenter Københavns Leverandørplatform – Vil det give udfordringer at overgå til bestilling, registrering af evt. udeblivelser og betaling via denne ift. lovgivninger, regnskabsinstrukser etc. for en uddannelsesinstitution? Er der særlige forhold som Ordregiver her skal være OBS på?

*Betalingsmodel*

Ordregivers krav til betalingsmodel tager udgangspunkt i de pris- og betalingsmodeller, som Jobcenter Københavns Leverandørplatform IT-understøtter (understøtter bl.a. automatiseret fakturering og udbetaling):

* + Timepris
  + Timepris med starttakst
  + Dagspris
  + Dagspris med starttakst
  + Ugepris
  + Ugepris med starttakst

Ordregiver betaler i alle ovenstående modeller ved evt. afbrydelse af kurset undervejs kun for det gennemsnitlige antal timer ift. bestillingen, som skulle have været leveret indtil evt. afbrydelsesdato fra jobcentret. I modeller med ”Starttakst” er starttaksten en betaling, som leverandøren er garanteret uanset om kurset efter afbrydes efter startdatoen.

* + Pris pr. styk (forløbspris)

I styk-prismodel er kursusprisen fuldt garanteret til Leverandøren *efter x* antal kalenderdage. Hvis kurset afbrydes af Jobcentret inden det fastsatte x opnår leverandøren kun ret til betaling for en andel af kursusprisen. Hvis kurset er 6 uger = 42 kalenderdage og x er fastsat til fx 7 kalender vil leverandør have ret til 7/42-dele af den aftalte kursuspris).

* Hvilke af ovenstående modeller ser I som den optimale betalingsmodel for korte erhvervsrettede kurser til ledige? Hvis stykpris-model – hvad er jeres input i den forbindelse ift. ordregivers fastsættelse af X i Ordregivers betalingsmodel?

**Egnethedskriterier**

* En uddannelsesinstitution skal have kompetence jf. tildeling fra Uddannelses- og Forskningsministeriet til at afholde kurserne og tildele eksamensbeviser m.v.
* Er der andre forhold som Ordregiver skal være OBS ift. egnethedskriterier for en uddannelsesinstitution??

**Model for udvikling af optag af nye korte erhvervsrettede kurser på rammeaftaler pba. af udviklingen i efterspørgslen i virksomhederne,**

* Ordregiver ønsker et kontraktdesign, der gør det muligt at optage nye kortere erhvervsrettede kurser (inden for det digitale område). Har i input til hvordan dette kunne se ud, herunder hvordan det ”digitale kursusområde” mere præcist kunne defineres ift. optag af nye kurser?
* Hvordan skal man løbende objektivt vurdere udviklingen i efterspørgslen hos (rekrutterende) virksomheder på nye digitale kompetencer (ud over at nye konkrete kurser tilføjes de nationale og regionale positivlister)?

**Tildelingskriterier**

* Har I input til temaer/områder ift. kvalitative tildelingskriterier i et udbud, som I ser det kan give mening at evaluere tilbudsgivere på i udbuddet?